MINISTERUL EDUCAȚIEI NAȚIONALE

UNIVERSITATEA POLITEHNICA DIN BUCUREȘTI

FACULTATEA DE INGINERIE MECANICĂ ȘI MECATRONICĂ

CONTRACT DE ȘCOLARIZARE

PENTRU PROGRAMUL DE STUDII POSTUNIVERSITARE DE FORMARE ȘI DEZVOLTARE PROFESIONALĂ CONTINUĂ **OPTOMETRIE TESTARE ȘI PRESCRIPȚIE**

Nr.\_\_\_\_\_din / /

Încheiat între:

1. Universitatea POLITEHNICA din București (U.P.B.), reprezentată de Prof.dr.ing.Mariana Florentina STEFANESCU, având funcția de Decan al Facultății de Inginerie Mecanică și Mecatronică și

2.Dl/Dna , CNP\_\_\_\_\_\_\_\_\_\_\_\_\_\_\_\_\_\_\_\_ în calitate de cursant la programul de studii postuniversitare de formare și dezvoltare profesională continuă OPTOMETRIE TESTARE ȘI PRESCRIPȚIE, în anul universitar 2017/2018 și 2018/2019, născut(ă) la data de\_\_\_\_/­\_\_\_\_\_\_\_/\_\_\_\_\_\_\_, în localitatea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

județul , fiul(fiica) lui \_\_\_\_\_\_\_\_\_\_\_\_\_\_și al\_\_\_\_\_\_\_\_\_\_\_\_\_\_\_\_\_\_,domiciliat în

 , strada nr. bl. , sc. , ap. \_, județul cod poștal , legitimat cu B.I./C.I., seria\_ , nr. , eliberat de la data de / / , telefon , e-mail

OBIECTUL CONTRACTULUI

Art.1. Prezentul contract are ca obiect derularea activităților curriculare și extracurriculare la Universitatea POLITEHNICA din București (Facultatea de Inginerie Mecanica și Mecatronică -Centrul de Cercetare-Dezvoltare pentru Mecatronică), reglementând raporturile dintre Universitatea POLITEHNICA din București și fiecare cursant la programul de studii postuniversitare de formare și dezvoltare profesională continuă menționat anterior, cu precizarea drepturilor și obligațiilor părților semnatare conform legislației în vigoare (Legi si Hotarâri de Guvern ale Ministerului Educatiei Naționale, Carta Universitară, Regulamente ale Universității POLITEHNICA din București) afișate pe site-ul *http://www.mecatronica.pub.ro*

Art.2. Programul de studii postuniversitare de formare și dezvoltare profesională continuă menționat vizează actualizarea/dezvoltarea/perfecționarea unei/unor competențe ori unități de competență/competențe din domeniul ȘTIINȚE INGINEREȘTI APLICATE, pregătirea universitară pe care se fundamentează calificarea OPTOMETRIE.

Planul de învățământ aferent programului de studii postuniversitare de formare și dezvoltare profesională continuă OPTOMETRIE TESTARE ȘI PRESCRIPȚIE este prezentat în tabelul următor:

|  |  |  |  |  |  |
| --- | --- | --- | --- | --- | --- |
| Nr. crt | Disciplina | Activitati didactice | Nr.credite ECTS | Total ore | Forma deevaluare |
| C | S | L | P | Ore studiu individual |
| 1. | Anatomie oculară | 18 | 22 |  |  | 20 | 3 | 40 | verificare |
| 2. | Optică aplicată | 18 | 28 |  |  | 15 | 3 | 46 | verificare |
| 3. | Optică fiziologică | 20 | 28 |  |  | 32 | 4 | 48 | verificare |
| 4. | Metode de testare în optometrie | 36 |  | 25 |  | 40 | 5 | 61 | examen |
| 5. | Optometrie funcţională practică | 36 |  | 25 |  | 40 | 5 | 61 | examen |
| 6. | Lentile de contact | 24 |  | 25 |  | 51 | 5 | 49 | examen |
| 7. | Lucrarea de absolvire | 10 | 100 | 5 | 10 | examen |
|  | Total ore |  | 298 | 30 | 315 |  |

În urma absolvirii programului cursantul obține *Atestatul/Certificatul de atestare a competențelor profesionale*, însotit de un *Supliment descriptiv* care conține situația scolară, durata în ore a programului, numărul de credite transferabile acumulate (ECTS), calificarea universitară care a stat la baza dezvoltării programului și competența/competențele sau unitatea de competență/unitățile de competență vizate de programul postuniversitar de formare și dezvoltare profesională continuă.

DURATA

Art.3. Programul de studii postuniversitare de formare și dezvoltare profesională continuă se va derula în intervalul 18.06.2018 - 10.11.2018 - activitati didactice, in intervalul 10.11.2018 - 10.12.2018 - elaborarea si sustinerea lucrarii de absolvire. Prezentul contract este valabil pe întreaga perioadă de desfașurare a programului de studii postuniversitare de formare și dezvoltare profesională continuă, începând cu anul universitar 2017/2018 și 2018/2019, cu actualizarea, dacă este cazul, pe bază de act adițional în raport cu legislația ce va apare în domeniul învătământului universitar și hotarârile Senatului Universității POLITEHNICA din București.

DREPTURILE ȘI OBLIGAȚIILE PĂRȚILOR CONTRACTANTE decurg din legislația în

vigoare, din Carta Universitară, precum și din regulamentele specifice instituției de învățământ superior.

Art.4. Drepturile și obligațiile instituției de învățământ superior:

a) Reprezentanții Universității Politehnica din București au dreptul de a supraveghea și

urmări modul în care cursantul își respectă toate îndatoririle.

b) Reprezentanții instituției de învățământ superior au obligația de a asigura condițiile de exercitare a drepturilor cursantului în concordanță cu legislația în vigoare.

c) Instituția de învățământ superior are dreptul să stabilească cuantumul taxelor de școlarizare, eventual plata eșalonata a acestora pe tranșe, modalitatea de actualizare a acestora și a tranșelor restante, precum și consecințele privind neachitarea la termen.

d) Instituția de învățământ superior se obligă să asigure condițiile materiale și logistice de derulare a activităților conform planurilor de învățământ aprobate de Senatul Universității POLITEHNICA din București și avizate de Ministerul Educației Naționale.

Art.5. Drepturile și obligațiile cursantului:

a) Cursantul are dreptul să participe la formarea/instruirea prevazută în curriculum și la activități didactice suplimentare organizate în cadrul programului de formare și dezvoltare profesională continuă, în conformitate cu prevederile Cartei Universitare și cele ale Senatului instituției de învățământ superior.

b) Cursantul are dreptul să utilizeze baza materială și logistica și să aibă acces la alte servicii legate de procesul de formare și dezvoltare profesională continuă.

c) Cursantul are dreptul să solicite instituției de învățământ superior întreruperea medicală sau întreruperea studiilor din alte motive bine justificate, aprobarea fiind de competența Rectorului. Reluarea studiilor poate fi facută doar după reînmatriculare, în același program de formare și dezvoltare profesională continuă, sub rezerva organizării lui în același an universitar sau în anul universitar următor, cu plata taxelor corespunzătoare.

d) Cursantul are dreptul la libera exprimare a opiniilor, respectând normele de comportament în spațiul academic și regulamentele în vigoare la nivelul Universității POLITEHNICA din București.

e) Cursantul se obliga să respecte în toate situațiile reglementările legislației în vigoare, regulamentele existente la nivelul Universitatii POLITEHNICA din București și normele de disciplină și etică universitară.

g) Cursantul se obligă să se încadreze în reglementarile instituției de învățământ superior privind evaluarea cunoștințelor, acordarea creditelor transferabile și de certificare a examinărilor.

h) În cadrul programului postuniversitar de formare și dezvoltare profesională continuă nu se admite situația de repetenție. Neîndeplinirea condițiilor de promovare a studiilor ca urmare a nepromovării a mai mult de 2 (două) examene va conduce la exmatriculare. Reluarea studiilor poate fi facută doar după reînmatriculare, în același program de formare și dezvoltare profesională continuă, sub rezerva orgănizarii lui în același an universitar sau în anul universitar următor, cu plata taxelor corespunzătoare.

i) Cursantul are obligația să folosească cu grijă bunurile materiale existente în spațiile de învățământ, cantine, biblioteci etc. și să le păstreze în bună stare. Contravaloarea prejudiciilor rezultate din degradarea sau distrugerea acestor bunuri se va recupera de la cel care le-a produs, conform cu procedurile legale în vigoare și regulamentele universității.

j) Cursantul are obligația să achite taxele de studiu conform reglementărilor Senatului

Universității POLITEHNICA din București. Taxa de studiu pentru programul de studii postuniversitare de formare și dezvoltare profesională continuă: OPTOMETRIE TESTARE ȘI PRESCRIPȚIE este de 3500 lei și se poate achita astfel:

- integral, la inceputul activităților didactice;

- un avans de minim 875 lei în prima luna, iar diferenta se va achita până la finalizareaactivităților didactice.

 Taxele de studiu pot fi achitate:

* fie în numerar la casieria Universității POLITEHNICA din București;
* fie prin virament bancar în contul Universității POLITEHNICA din București, Cod fiscal 4183199, cont RO80TREZ70620F331700XXXX (la explicatii din OP sau mandat postal scrieti: plata reprezinta taxa curs postuniv.OM,- C60-CCDM, cursant.........) deschis la Trezoreria Statului Sector 6.

Cursanții care găsesc alte posibilități de finanțare a studiilor se vor prezenta la secretariatul Facultății /Departamentului pentru încheierea unui contract între UPB-CCDM, finanțator și beneficiar.

Nerespectarea obligațiilor privind plata taxelor de studiu, la termenele stabilite, atrage după sine pierderea calității de cursant. În situatia în care cursantul nu achită avansul de 875 lei în prima lună va pierde calitatea de cursant. În situatia în care cursantul nu achită integral costul cursului până la data de 15.11.2018, acesta pierde calitatea de cursant, începând cu data de 16.11.2018. Cursantul aflat în aceste situații de neîndeplinire a obligațiilor de plată asumate este exmatriculat, iar debitul acestuia este scăzut din evidentele Universității.

Reînmatricularea cursantului se poate face numai după întocmirea unei cereri de reînmatriculare înregistrată la secretariatul facultății/departamentului, aprobată de decanul facultății, cu plata taxei de reînmatriculare și a taxei de studiu restante (taxa de reînmatriculare și taxa de studiu restantă se vor plăti împreună la casieria Universității).

k) Cursantul are obligația de a depune cerere de retragere în situația în care nu mai dorește să fie cursant, anterior termenelor stabilite pentru îndeplinirea obligațiilor de plată. Cursanții care depun cerere de retragere își vor pierde calitatea de cursant, încetându-le orice obligație financiară față de Universitatea POLITEHNICA din București, ulterioară pierderii calității de cursant.

l) Cursantul are dreptul să solicite personal de la secretariatul facultatii/departamentului, *pe baza cărții de identitate prezentate*, situația școlară și situația achitării taxelor și a debitelor restante;

astfel, cursanții își asumă răspunderea pentru informarea privind situația școlara și situația

achitării taxelor și a debitelor restante. Eventualele neconcordante referitoare la situația școlară se rezolvă prin secretariatul facultății/departamentului, în timp ce neconcordanțele privind plata taxelor se rezolvă direct adresându-se la serviciul contabilitate al universității.

m)  *Pentru orice solicitare de documente care privesc calitatea de cursant, acesta se prezintă personal la secretariatul facultății/departamentului, având asupra sa cartea de identitate.*

n) Cursantul are obligația să se informeze cu privire la activitățile profesionale ce urmează a fi desfașurate.

Art.6. Nerespectarea de către cursant a îndatoririlor ce decurg din prezentul contract atrage după sine atenționarea și aplicarea sancțiunilor prevăzute în regulamentele din Universitate la propunerea Consiliului facultații, aprobate de rector sau după caz, conform legilor în vigoare. Sancțiunea aplicată, în funcție de gravitatea abaterilor, de repetarea lor și de condițiile în care au fost săvârșite, poate fi contestată în termen legal de 30 de zile de la data comunicării, la organul de conducere imediat superior.

Art.7. În situații litigioase, conflicte interpersonale, comportament indecent privind relațiile cu alți cursanți sau relațiile dintre cursant și cadre didactice, atât cursantul cât și cadrul didactic, se pot adresa organismului abilitat de către Senat pentru rezolvarea acestor probleme.

Art.8. Pentru apărarea drepturilor sale, cursantul se poate adresa prin petiție organelor de conducere ale Facultății sau Universității.

Art.9. Prezentul contract se completează în mod corespunzător cu alte clauze contractuale în conformitate cu prevederile legale.

Art.10. In situația în care litigiile nu se rezolvă pe cale amiabilă, acestea sunt de competența instanțelor judecătoresti competente din București.

Prezentul contract se încheie astăzi , în București, în două exemplare, câte unul pentru fiecare parte contractuală, se semnează personal și își păstrează valabilitatea pe perioada cât contractantul este cursant la programul de studii postuniversitare de formare și dezvoltare profesională continuă al Universității POLITEHNICA din București

DECAN,

 Prof.dr.ing.Mariana-Florentina ȘTEFĂNESCU

CURSANT,

Numele și prenumele\_\_\_\_\_\_\_\_\_\_\_\_\_\_\_

Semnătura